KÄSKKIRI

Tallinn	03.01.2025 nr 1-2/1	

Vastutavate isikute määramine ja volitamine ostumenetlusega riigihangete korraldamiseks 2025. aastal

Tallinna Linnavalitsuse 18.12.2023 määruse nr 34 „Tallinna hankekord“ § 9 ja Tallinna Linnavalitsuse 09.03.2011 määrusega nr 11 kinnitatud Kalamaja Põhikooli põhimääruse § 22 lg 2 punkti 22 alusel	

1.  Määran 2025. aastaks ostumenetlusega riigihangete korraldamise eest vastutavateks isikuteks:
1.1. majandusjuhataja Peeter Käos;
1.2. raamatukoguhoidja Reet Laurisson.
2. Ostumenetluse korraldamise eest vastutavad isikud on kohustatud korraldama ostumenetluse kooskõlas riigihangete seaduse ja Tallinna linnas kehtestatud riigihankeid reguleerivate õigusaktidega. 
3.  Kui ostumenetluse tulemusel sõlmitakse leping, siis on riigihanke korraldamise eest vastutavad isikud ka vastava lepingu täitmise eest vastutavateks isikuteks, kes on kohustatud tagama hankelepingu nõuetekohase täitmise.

(allkirjastatud digitaalselt)
Piret Rõõmussaar
direktor